Anila Basha

Anila Basha (lindur më 25 dhjetor 1976) është gazetare, botuese dhe drejtuese media shqiptare. Ajo është anëtare e Komitetit Ekzekutiv të Federatës Shqiptare të Futbollit (FSHF) dhe bashkëthemeluese e medias Shqiptarja.com. Gjithashtu theeneluese e platformave online Newsbomb.al dhe Newsport.al.

 Jeta dhe arsimi 
Basha ka lindur në Lushnjë, Shqipëri. Ka përfunduar studimet për Gazetari në Fakultetin e Historisë dhe Filologjisë në vitin 1999 dhe më pas kreu një Master në Studime Evropiane në Universitetin e Tiranës. 

 Karriera 
Basha filloi karrierën si gazetare në vitin 1995, duke kontribuar në gazetat Intervista dhe Dita Informacion. Në vitin 1998 punoi si gazetare politike dhe redaktore në gazetën Koha Jonë. Deri në vitin 2000 mbajti pozicione redaktoriale në Koha Jonë dhe Panorama dhe më vonë u bë kryeredaktore dhe drejtoreshë e Gazetës Shqiptare, ku qëndroi për mbi dhjetë vjet.   

Ajo bashkëthemeloi versionin print dhe online të Shqiptarja.com dhe në vitin 2016 krijoi platformat Newsbomb.al dhe Newsport.al.     

 Roli në futboll 
Në mars 2022, Basha u zgjodh si gruaja e parë anëtare e Komitetit Ekzekutiv të FSHF-së. Puna e saj fokusohet te futbolli i femrave në Shqipëri, çështjet mediatike dhe komunikimi me publikun.  

 Referime 

Kategoria:Gazetarë shqiptarë
Kategoria:Njerëz nga Lushnja